stanford-oval/wikipedia huggingface dataset:
พระรัตนสัมภวพุทธะ
ความเชื่อ

พระองค์เป็นประมุขของรัตนโคตร ซึ่งแสดงความอุดมสมบูรณ์ รูปลักษณ์ที่อยู่เดี่ยวๆของพระองค์หายาก มักจะรวมอยู่กับพระธยานิพุทธะองค์อื่นๆ ประทับอยู่ทางทิศใต้ของพุทธมณฑล ทรงเป็นตัวแทนปัญญาญาณแบบเท่าเทียม คือมองเห็นผู้อื่นเท่าเทียมกับตน คัมภีร์มรณศาสตร์ของทิเบตกล่าวว่าพระองค์จะปรากฏกายในวันที่สามของบาร์โด พร้อมด้วยแสงสีเหลือง พระโพธิสัตว์ที่ปรากฏพร้อมกับพระองค์คือ พระอากาศครรภ์โพธิสัตว์และพระสมันตภัทรโพธิสัตว์
รูปลักษณ์ > ท่าทาง

ภาพของพระองค์มักมีกายสีเหลืองทอง พระหัตถ์ทำท่าทานมุทรา คือพระหัตถ์ซ้ายวางบนพระเพลาอยู่ในท่าทำสมาธิ พระหัตถ์ขวาเหยียดลง แบพระหัตถ์ออก ปลายนิ้วชี้จดนิ้วโป้ง
รูปลักษณ์ > พาหนะ

พาหนะของพระองค์คือม้าบิน ซึ่งตามความเชื่อของคนโบราณมักเป็นตัวแทนของแสงสว่างเพราะเป็นพาหนะของพระอาทิตย์ ส่วนชาวพุทธมหายาน จะถือว่าเป็นสัญลักษณ์ของโชคและความสง่างาม
รูปลักษณ์ > สัญลักษณ์

สัญลักษณ์ของพระองค์คือจินดามณี ซึ่งอาจหมายถึงได้ทั้งพระรัตนตรัยและจิตที่หลุดพ้นแล้ว
รูปลักษณ์ > เสียง

เสียงประจำพระองค์คือ ตรัม ซึ่งเป็นเสียงที่เกิดจากศูนย์ลมที่สะดือ จึงเป็นการสะท้อนความเป็นอันหนึ่งอันเดียวกันของชีวิต การเปลี่ยนถ่ายเวทนาขันธ์และความผูกพันระหว่างแม่กับลูก
มงเปอลีเย

| มงเปอลีเย เมืองมงเปอลีเย Ville de Montpellier |
| --- | --- |
  มงเปอลีเย
ประเทศ: ฝรั่งเศส
แคว้น: อ็อกซีตานี
จังหวัด: เอโร
เขต: มงเปอลีเย
อำเภอ: เมืองหลักของ 10 อำเภอ
สหเทศบาล: มงเปอลีเย
การปกครอง
 • นายกเทศมนตรี (2008–2014) : เอแลน ม็องดรู-กอลา
พื้นที่1: 56.88 ตร.กม. (21.96 ตร.ไมล์)
ประชากร (2020)2: 288 600 คน
 • อันดับ: อันดับที่ 8 ในฝรั่งเศส
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 34172 /34000, 34070, 34080, 34090
สูงจากระดับน้ำทะเล: 7–57 m (23–187 ft)  (avg. 27 m หรือ 89 ft)
เว็บไซต์: http://www.montpellier.fr/
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
มงเปอลีเย (ฝรั่งเศส: Montpellier) หรือ มุมเป็ลแย (อุตซิตา: Montpelhièr) เป็นเมืองหลักของจังหวัดเอโรในแคว้นอ็อกซีตานี ประเทศฝรั่งเศส ตั้งอยู่ทางตอนใต้ของประเทศ เป็นเมืองที่ใหญ่เป็นลำดับที่ 7 ของประเทศ และเป็นเมืองที่มีอัตราการเจริญเติบโตอันรวดเร็วในช่วง 25 ปีที่ผ่านมา
มงเปอลีเยเป็นที่ตั้งของมหาวิหารแซ็ง-ปีแยร์แห่งมงเปอลีเย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มงเปอลีเย
Official website เก็บถาวร 2006-06-20 ที่ เวย์แบ็กแมชชีน
TAM - Public Transport System
A visitor in Montpellier – from The Official Francis Hannaway Website (อังกฤษ) (ฝรั่งเศส)
Montpellier and the South of France (Muslimheritage.com)
People of Montpellier เก็บถาวร 2008-01-06 ที่ เวย์แบ็กแมชชีน (ฝรั่งเศส)
Catholic Encyclopedia Montpellier
| --- | --- |
 : สถานีย่อยประเทศฝรั่งเศส
ฟุตบอลทีมชาติสโลวีเนีย

ฟุตบอลทีมชาติสโลวีเนีย (สโลวีเนีย: Slovenska nogometna reprezentanca) เป็นตัวแทนทีมฟุตบอลจากประเทศสโลวีเนีย อยู่ภายใต้การดูแลของสมาคมฟุตบอลสโลวีเนียที่ก่อตั้งในยูโกสลาเวีย เริ่มแข่งขันครั้งแรกในปี ค.ศ. 1992 หลังจากที่แยกตัวออกจากยูโกสลาเวีย ในปี ค.ศ. 1991 ก่อนหน้านั้นผู้เล่นสโลวีเนียเล่นให้กับฟุตบอลทีมชาติยูโกสลาเวีย
ฟุตบอลทีมชาติสโลวีเนียสร้างความประหลาดใจด้วยการเข้ารอบฟุตบอลชิงแชมป์แห่งชาติยุโรป 2000 โดยเสมอกับนอร์เวย์และยูโกสลาเวีย แพ้เพียงสเปน 2-1 หลังจากนั้นทีมชาติสโลวีเนียประสบความสำเร็จเข้ารอบฟุตบอลโลก 2002 มีสถิติ ชนะ 6 เสมอ 6 อย่างไรก็ตามไม่สามารถเข้ารอบแพ้คัดออกได้ ต่อมาในฟุตบอลโลก 2006 ทีมชาติสโลวีเนียไม่ผ่านรอบคัดเลือก และในฟุตบอลโลก 2010 ทีมชาติสโลวีเนียเป็น 1 ใน 32 ทีมที่เข้ารอบสุดท้าย โดยสโลวีเนียอยู่กลุ่ม ซี ร่วมกับอังกฤษ, สหรัฐ และแอลจีเรีย สุดท้ายสโลวีเนียจบอันดับที่สามของกลุ่ม ไม่สามารถผ่านเข้าสู่รอบแพ้คัดออกได้
แหล่งข้อมูลอื่น

Official website
RSSSF archive of results
RSSSF archive of most capped players and highest goalscorers
Reports for all official matches
| ด ค ก ฟุตบอลในประเทศสโลวีเนีย |
| --- | --- |
สมาคมฟุตบอลสโลวีเนีย (NZS)
ทีมชาติ:  สโลวีเนีย  สโลวีเนีย บี  U21  U19  U17  หญิง 
ลีก:  1. SNL  2. SNL  3. SNL  วีเมนส์ลีก  1. SML (รุ่นอายุไม่เกิน 19 ปี) 
ถ้วย:  สโลวีเนียนคัพ  สโลวีเนียนวีเมนส์คัพ 
การแข่งขันที่ถูกยุบ:  Republic League (1920–1991)  Republic Cup (1953–1991)  ซูเปอร์คัพ (1995–1996, 2007–2015) 
 รายชื่อสโมสร  รายชื่อการแข่งขัน  รายชื่อสนาม 
| ด ค กฟุตบอลทีมชาติของสหภาพสมาคมฟุตบอลยุโรป |
| --- | --- |
ปัจจุบัน:  กรีซ  โครเอเชีย  คอซอวอ  คาซัคสถาน  จอร์เจีย  เช็กเกีย  ซานมารีโน  เซอร์เบีย  ไซปรัส  เดนมาร์ก  ตุรกี  นอร์เวย์  เนเธอร์แลนด์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  หมู่เกาะแฟโร  มอนเตเนโกร  มอลโดวา  มอลตา  นอร์ทมาซิโดเนีย  ยูเครน  เยอรมนี  ยิบรอลตาร์  รัสเซีย  โรมาเนีย  ลักเซมเบิร์ก  ลัตเวีย  ลิกเตนสไตน์  ลิทัวเนีย  สหราชอาณาจักร นอร์เทิร์นไอร์แลนด์  เวลส์  สกอตแลนด์  อังกฤษ  สเปน  สโลวาเกีย  สโลวีเนีย  สวิตเซอร์แลนด์  สวีเดน  สาธารณรัฐไอร์แลนด์  ออสเตรีย  อันดอร์รา  อาเซอร์ไบจาน  อาร์มีเนีย  อิตาลี  อิสราเอล  เอสโตเนีย  แอลเบเนีย  ไอซ์แลนด์  ฮังการี 
อดีต:  เชโกสโลวาเกีย  เยอรมนีตะวันออก  ไอร์แลนด์ (พ.ศ. 2425–2493)  ซาร์แลนด์  เซอร์เบียและมอนเตเนโกร  สหภาพโซเวียต เครือรัฐเอกราช  ยูโกสลาเวีย
พระอภิธรรมปิฎก

พระอภิธรรมปิฎก (บาลี: Abhidhammapiṭaka) เป็นส่วนหนึ่งของพระไตรปิฎกซึ่งประมวลพระพุทธพจน์หมวดพระอภิธรรม คือ หลักธรรมและคำอธิบายที่เป็นหลักวิชาล้วนๆ ไม่เกี่ยวด้วยบุคคลหรือเหตุการณ์ แบ่งเป็น 7 คัมภีร์ (เรียกย่อหรือหัวใจว่า สัง วิ ธา ปุ กะ ยะ ปะ) คือ
ธัมมสังคณี รวมข้อธรรมเข้าเป็นหมวดหมู่แล้วอธิบายทีละประเภท ๆ
วิภังค์ ยกหมวดธรรมสำคัญ ๆ ขึ้นตั้งเป็นหัวเรื่องแล้วแยกแยะออกอธิบายชี้แจงวินิจฉัยโดยละเอียด
ธาตุกถา สงเคราะห์ข้อธรรมต่าง ๆ เข้าในขันธ์ อายตนะ ธาตุ
ปุคคลบัญญัติ บัญญัติความหมายของบุคคลประเภทต่างๆ ตามคุณธรรมที่มีอยู่ในบุคคลนั้น
กถาวัตถุ แถลงและวินิจฉัยทัศนะของนิกายต่างๆ สมัยสังคายนาครั้งที่ 3
ยมก (ภาค 1, ภาค 2) ยกหัวข้อธรรมขึ้นวินิจฉัยด้วยวิธีถามตอบ โดยตั้งคำถามย้อนกันเป็นคู่ๆ
ปัฏฐาน หรือ มหาปกรณ์ (ภาค 1, ภาค 2, ภาค 3, ภาค 4, ภาค 5, ภาค 6) อธิบายปัจจัย 24 แสดงความสัมพันธ์เนื่องอาศัยกันแห่งธรรมทั้งหลายโดยพิสดาร
ประวัติ

คำสอนของพระพุทธเจ้า เดิมเรียกว่า "ธรรมวินัย" ทั้งหมด ยังมิได้แยกเป็นปิฎกสามปิฎก ดังพระพุทธวจนะว่า "ธรรมและวินัยใดที่เราตถาคตแสดงไว้แล้วบัญญัติไว้แล้ว ธรรมและวินัยนั้นจะเป็นศาสดาของพวกเธอเมื่อเราตถาคตล่วงลับไปแล้ว" ต่อมาในการสังคายนาครั้งที่สามในศาสนาพุทธ พระธรรมวินัยได้รับการแบ่งแยกออกเป็นปิฎกสามปิฎก คือ พระวินัยปิฎก พระสุตตันตปิฎก และพระอภิธรรมปิฎก[ต้องการอ้างอิง]
อรรถกาอัตถสาลินี อันเป็นอรรถกาที่อธิบายคัมภีร์สังคณีแห่งพระอภิธรรมปิฎก และอรรถกาธัมมปทัฏฐกา อันเป็นอรรถกถาที่อธิบายคัมภีร์ธรรมบทแห่งพระสุตตันตปิฎก ว่า พระพุทธเจ้าได้เสด็จขึ้นไปเทศน์พระอภิธรรมโปรดพระพุทธมารดาบนสวรรค์ชั้นดาวดึงส์ในพรรษาที่ 7 หลังจากทรงตรัสรู้ และได้ทรงถ่ายทอดพระอภิธรรมนั้นแก่พระสารีบุตรในเวลาต่อมา
มีผู้สันนิษฐานว่าพระอภิธรรมปิฎกนี้เป็นของแต่งขึ้นใหม่ โดยมีเหตุผล ได้แก่
สำนวนในการเขียนพระอภิธรรมปิฎกเป็น ภาษาหนังสือ แตกต่างจากสำนวนภาษาในพระวินัยปิฎกและพระสุตตันตปิฎก
หลักมหาปเทสให้สาวกเทียบเคียงความถูกต้องกับพระสูตรและพระวินัย ไม่ปรากฏว่าให้เทียบเคียงกับพระอภิธรรมปิฎกเลย
ข้ออ้างเรื่องพระพุทธเจ้าเสด็จขึ้นไปเทศนาโปรดพระพุทธมารดาที่ดาวดึงส์ ไม่ปรากฏในพระสูตรและพระวินัย
คำว่า อภิธมฺเม ที่ปรากฏในพระสูตรบางแห่งหมายถึง โพธิปักขิยธรรม
พระพุทธเจ้าตรัสกับสาวกว่า ธมฺโม จ วินโย จ หมายถึงพระธรรมกับพระวินัยเท่านั้น (ที่ให้เป็นศาสดาแทนต่อไป)
ยญฺจ โข ภควตา ชานตา ปสฺสตา ซึ่งแปลว่า  "พระผู้มีพระภาคเจ้ารู้อยู่ เห็นอยู่" และ วุตฺตญฺเจตํ ภควตา ซึ่งแปลว่า พระผู้มีพระภาคได้ตรัสไว้ดังนี้ เป็นสำนวนของพระสังคีติกาจารย์
นิกายสรวาสติวาทิน (นิกายอภิธรรม) ถือว่าพระอภิธรรมปิฎกเป็นสาวกภาษิต
เนื้อหา > พระอภิธรรมปิฎก 12 เล่ม

พระไตรปิฎกเล่มที่ 34 ธัมมสังคณี
พระไตรปิฎกเล่มที่ 35 วิภังค์
พระไตรปิฎกเล่มที่ 36 ธาตุกถา และปุคคลบัญญัติ
พระไตรปิฎกเล่มที่ 37 กถาวัตถุ
พระไตรปิฎกเล่มที่ 38 ยมก ภาค 1
พระไตรปิฎกเล่มที่ 39 ยมก ภาค 2
พระไตรปิฎกเล่มที่ 40 ปัฏฐาน ภาค 1
พระไตรปิฎกเล่มที่ 41 ปัฏฐาน ภาค 2 อนุโลมติกปัฏฐาน
พระไตรปิฎกเล่มที่ 42 ปัฏฐาน ภาค 3 อนุโลมทุกปัฏฐาน
พระไตรปิฎกเล่มที่ 43 ปัฏฐาน ภาค 4 อนุโลมทุกปัฏฐาน
พระไตรปิฎกเล่มที่ 44 ปัฏฐาน ภาค 5 อนุโลม
พระไตรปิฎกเล่มที่ 45 ปัฏฐาน ภาค 6 ปัจจนียปัฏฐาน
องค์ประกอบ

สำหรับพระอภิธรรมปิฎกนั้นแบ่งออกเป็นเจ็ดคัมภีร์ ซึ่งเรียกย่อว่า สํ. วิ. ธา. ปุ. ก. ย. และ ป. ตามลำดับ ประกอบไปด้วย
ธัมมสังคณี (เรียกโดยย่อว่า "สํ.") - รวมข้อธรรมเข้าเป็นหมวดหมู่แล้วอธิบายทีละประเภท
วิภังค์ (เรียกโดยย่อว่า "วิ.") - ยกหมวดธรรมขึ้นตั้งเป็นหัวข้อเรื่องแล้วแยกแยะออกอธิบายชี้แจงวินิจฉัยโดยละเอียด
ธาตุกถา (เรียกโดยย่อว่า "ธา.") - สังเคราะห์หรือจัดประเภทข้อธรรมต่าง ๆ เข้าเป็นหมวดเป็นหมู่ดังต่อไปนี้ คือ ขันธ์ อายตนะ และธาตุ
ปุคคลบัญญัติ (เรียกโดยย่อว่า "ปุ.") - บัญญัติความหมายบุคคลประเภทต่าง ๆ ตามคุณธรรมที่มีอยู่
กถาวัตถุ (เรียกโดยย่อว่า "ก.") - แถลงและวินิจฉัยทัศนะที่ขัดแย้งกันของนิกายต่าง ๆ ในสมัยสังคายนาครั้งที่ 3 โดยเน้นความถูกต้องของฝ่ายเถรวาท คัมภีร์นี้เป็นบทนิพนธ์ของพระโมคคลีบุตรติสสเถระ
ยมก (เรียกโดยย่อว่า "ย.") - ยกหัวข้อธรรมขึ้นวินิจฉัยด้วยวิธีถามตอบ โดยตั้งคำถามย้อนกันเป็นคู่ ๆ
ปัฏฐาน หรือมหาปกรณ์ (เรียกโดยย่อว่า "ป.") - อธิบายปัจจัย 24 และแสดงความสัมพันธ์ระหว่างธรรมทั้งหลายอย่างละเอียด
ดูเพิ่ม

พระวินัยปิฎก พระไตรปิฎกส่วนว่าด้วยวินัยบัญญัติ
พระสุตตันตปิฎก พระไตรปิฎกส่วนว่าด้วยพระสูตร
บาร์ตอช กูแร็ก

บาร์ตอช กามิล กูแร็ก (โปแลนด์: Bartosz Kamil Kurek; 29 สิงหาคม ค.ศ. 1988) เป็นนักกีฬาวอลเลย์บอลชายชาวโปแลนด์ ผู้ทำหน้าที่ร่วมสังกัดซีรัตบันคาซืออังการา
ชีวิตส่วนตัว

บาร์ตอช กูแร็ก เกิดในเวาบ์ชึค แต่เติบโตในนือซา, ประเทศโปแลนด์ พ่อของเขา อาดัม กูแร็ก ก็เป็นนักกีฬาวอลเลย์บอลเช่นกัน บาร์ตอช ในวัยเด็กได้เล่นบาสเกตบอล แต่ต่อมาย้ายไปเรียนวอลเลย์บอล เขามีน้องชายชื่อ ยากูบ บาร์ตอชและน้องของเขาปรากฏตัวร่วมกันในโฆษณาทีวีประเทศโปแลนด์ ผู้จัดการของเขาเป็นอดีตนักวอลเลย์บอล รือชารด์ บอแซก แชมป์โอลิมปิก
ผลงานระดับอาชีพ > สโมสร

กูแร็ก เริ่มเล่นอาชีพในทีมจากเมืองนือซา (ค.ศ. 2004 – ค.ศ. 2005) ซึ่งเขาได้เล่นกับพ่อของเขา จากนั้นเขาใช้เวลา 3 ปีเล่นให้กับสโมสรซักซาแกนแจชึน-กอชแล (ค.ศ. 2005 – ค.ศ. 2008) ในปลุสลีกา
ในปี ค.ศ. 2008 เขาย้ายไปสโมสรแปกีแยแอ สกราแบวคาตุฟ หนึ่งในทีมที่ประสบความสำเร็จมากที่สุดในปลุสลีกา ประเทศโปแลนด์ ซึ่งเขาได้เป็นผู้เล่นคนสำคัญอย่างรวดเร็ว ร่วมกับสโมสรแปกีแยแอ สกรา เขาได้รับรางวัลชนะเลิศโปลิชแชมเปียนชิพ 3 สมัย ได้แก่ในฤดูกาล 2008/09, 2009/10 และ 2010/11 และได้รับรางวัลรองชนะเลิศในฤดูกาล 2011/12 เขาได้รับรางวัลชนะเลิศโปลิชคัพ 3 สมัย ในฤดูกาล 2009, 2011 และ 2012 นอกจากนี้เขายังได้ 2 เหรียญเงินจากชิงแชมป์สโมสรโลก ในปี 2009 และ 2010 เมื่อวันที่ 18 มีนาคม ค.ศ. 2012 สโมสรแปกีแยแอ สกรา ได้รับรางวัลเหรียญเงินจากการแข่งขันซีอีวีแชมเปียนส์ลีก หลังจากที่พ่ายให้กับสโมสรเซนิตคาซัน ในรอบชิงชนะเลิศที่ วูช, ประเทศโปแลนด์ นอกจากนี้กูแร็กยังได้รับรางวัล ตัวตบยอดเยี่ยม จากการแข่งขันซีอีวีแชมเปียนส์ลีก 2011/12
หลังจากที่ฤดูกาล 2011/12 เขาได้ออกจากสโมสรแปกีแยแอ สกราแบวคาตุฟ และเซ็นสัญญากับสโมสรวอลเลย์บอลดีนาโมมอสโก ในประเทศรัสเซีย แต่เนื่องจากเขาได้รับบาดเจ็บจึงไม่สามารถที่จะร่วมเล่นให้กับสโมสรใหม่ได้
หลังจากหนึ่งฤดูกาลในประเทศรัสเซีย กูแร็กย้ายไปสโมสรลูเบบันกามาเชราตาในประเทศอิตาลี เขาได้เปิดตัวอย่างเป็นทางการในฐานะผู้เล่นของสโมสรลูเบบันกามาเชราตา เมื่อวันที่ 9 กรกฎาคม ค.ศ. 2013 ในฤดูกาล 2013/14 ทีมของเขาได้รับรางวัลชนะเลิศอิตาเลียนแชมเปียนชิพ ในรอบสุดท้ายโดยพบกับเซอร์เซฟตีเปรูจา เมื่อวันที่ 15 ตุลาคม ค.ศ. 2014 สโมสรลูเบบันกามาเชราตา รวมถึงกูแร็ก ได้รับรางวัลชนะเลิศอิตาเลียนซูเปอร์คัพ เอาเอาชนะเลิศสโมสรกอปราเอลีปิอาเซนซา (3–2)
เมื่อวันที่ 4 พฤษภาคม ค.ศ. 2015 เขาได้ลงนาม 1+1 และทำสัญญากับอัสเซตซอแรซอเวียเชชูฟ หลังจากได้เหรียญเงินในการแข่งขันโปลิชแชมเปียนชิพ เขาได้ออกจากสโมสรแรซอเวีย และเซ็นสัญญากับสโมสรในประเทศญี่ปุ่น เจที ธันเดอร์ ฮิโระชิมะ
ผลงานระดับอาชีพ > ทีมชาติ

กูแร็ก อยู่ในทีมชาติโปแลนด์เมื่อทีมชาติโปแลนด์ได้รับรางวัลเหรียญทองชิงแชมป์ยุโรป 2009 เมื่อวันที่ 14 กันยายน ค.ศ. 2009 เขาได้รับเครื่องราชอิสริยาภรณ์ (Knight's Cross of Polonia Restituta) เขาได้รับเครื่องราชอิสริยาภรณ์จากนายกรัฐมนตรีประเทศโปแลนด์ ดอนัลด์ ตูสก์ เมื่อวันที่ 10 กรกฎาคม ค.ศ. 2011 กูแร็กกับทีมชาติเขาได้รับเหรียญรางวัลเหรียญแรกจากการแข่งขันเวิลด์ลีกเป็นครั้งแรกในประวัติศาสตร์ของประเทศโปแลนด์ โดยพวกเขาได้รับรางวัลเหรียญทองแดงหลังจากที่เอาชนะทีมชาติอาร์เจนตินา นอกจากนี้กูแร็กยังได้รับรางวัล ทำคะแนนสูงสุด ของการแข่งขันรอบสุดท้าย ต่อมาทีมชาติโปแลนด์ ได้รับเหรียญทองแดงจากชิงแชมป์ยุโรป 2011 กูแร็กเป็นผู้เล่นคนสำคัญของทีมตลอดการแข่งขันและทีมชาติโปแลนด์ได้รับเหรียญที่สองในปี 2011 - เหรียญทองแดงหลังจากที่ชนะการแข่งขันกับทีมชาติรัสเซีย ในการแข่งขันครั้งนี้กูแร็กได้รับรางวัลบุคคลถึง 2 รางวัลในปีนี้คือ เสิร์ฟยอดเยี่ยม ในเดือนพฤศจิกายน ค.ศ. 2011 แม้ว่ากูแร็กจะได้รับบาดเจ็บ แต่เขาได้ไปเข้าร่วมการแข่งขันเวิลด์คัพ และช่วยให้ทีมได้รับเหรียญเงิน และผ่านการคัดเลือกสำหรับการแข่งขันกีฬาโอลิมปิกฤดูร้อน เมื่อวันที่ 8 กรกฎาคม ค.ศ. 2012 ทีมโปแลนด์ได้รับเหรียญทองจากการแข่งขันเวิลด์ลีก 2012 กูแร็กได้รับรางวัล ผู้เล่นทรงคุณค่า กูแร็ก เป็นหนึ่งในผู้เล่นสำคัญของทีมโปแลนด์ในการแข่งขันกีฬาโอลิมปิกลอนดอน 2012 แต่ทีมชาติโปแลนด์แพ้ทีมชาติรัสเซียในรอบก่อนรองชนะเลิศและทำให้ถูกตัดออกจากการแข่งขัน
ในปี ค.ศ. 2014 เขาเป็นสมาชิกคนหนึ่งของทีมชาติโปแลนด์ในช่วงวอลเลย์บอลชายชิงแชมป์ยุโรป 2015 รอบคัดเลือก แต่แล้วก็ไม่ได้รับโอกาสที่จะการแข่งขันในเวิลด์ลีก เขาไม่ได้มีรายชื่ออยู่ในทีมชาติโปแลนด์ในการแข่งขันชิงแชมป์โลกที่จัดขึ้นใน ประเทศโปแลนด์
หลังจากที่หยุดพัก เขาได้กลับมาเล่นให้กับทีมชาติ เมื่อวันที่ 28 พฤษภาคม ค.ศ. 2015 ในการแข่งขันรอบคัดเลือกเวิลด์ลีก กับทีมชาติรัสเซีย โดยชนะด้วยคะแนน 3–0 เขาเป็นผู้เล่นที่ทำคะแนนสูงสุดของการแข่งขัน (15 คะแนน) ในปี ค.ศ. 2016 กูแร็กได้เข้าร่วมการแข่งขันกีฬาโอลิมปิกฤดูร้อนที่รีโอเดจาเนโร
เกียรติประวัติ > สโมสร > ซีอีวีแชมเปียนส์ลีก

2009/2010 – ร่วมกับ แปกีแยแอ สกราแบวคาตุฟ
2011/2012 – ร่วมกับ แปกีแยแอ สกราแบวคาตุฟ
เกียรติประวัติ > สโมสร > วอลเลย์บอลชิงแชมป์สโมสรโลก

กาตาร์ 2009 – ร่วมกับ แปกีแยแอ สกราแบวคาตุฟ
กาตาร์ 2010 – ร่วมกับ แปกีแยแอ สกราแบวคาตุฟ
เกียรติประวัติ > สโมสร > สโมสรภายในประเทศ

2008/2009  โปลิชคัพ, ร่วมกับ แปกีแยแอ สกราแบวคาตุฟ
2008/2009  โปลิชแชมเปียนชิพ, ร่วมกับ แปกีแยแอ สกราแบวคาตุฟ
2009/2010  โปลิชแชมเปียนชิพ, ร่วมกับ แปกีแยแอ สกราแบวคาตุฟ
2010/2011  โปลิชคัพ, ร่วมกับ แปกีแยแอ สกราแบวคาตุฟ
2010/2011  โปลิชแชมเปียนชิพ, ร่วมกับ แปกีแยแอ สกราแบวคาตุฟ
2011/2012  โปลิชคัพ, ร่วมกับ แปกีแยแอ สกราแบวคาตุฟ
2011/2012  โปลิชแชมเปียนชิพ, ร่วมกับ แปกีแยแอ สกราแบวคาตุฟ
2013/2014  อิตาเลียนแชมเปียนชิพ, ร่วมกับ ลูเบบันกามาเชราตา
2014/2015  อิตาเลียนซูเปอร์คัพ 2014, ร่วมกับ ลูเบบันกามาเชราตา
2014/2015  อิตาเลียนแชมเปียนชิพ, ร่วมกับ ลูเบบันกามาเชราตา
2015/2016  โปลิชแชมเปียนชิพ, ร่วมกับ อัสเซตซอแรซอเวียเชชูฟ
เกียรติประวัติ > ทีมชาติ

2005  ชิงแชมป์ยุโรป รุ่นอายุเกิน 19 ปี
2009  ชิงแชมป์ยุโรป
2011  เวิลด์ลีก
2011  ชิงแชมป์ยุโรป
2011  เวิลด์คัพ
2012  เวิลด์ลีก
เกียรติประวัติ > รางวัลรายบุคคล

2005 ชิงแชมป์ยุโรป รุ่นอายุเกิน 19 ปี "ตบยอดเยี่ยม"
2009 เมโมเรียลฮิวเบิร์ตเจอร์ซีแว็กเนอร์ "ผู้เล่นทรงคุณค่า"
2009 ชิงแชมป์สโมสรโลก "ทำคะแนนสูงสุด"
2011 โปลิชคัพ "ตบยอดเยี่ยม"
2011 เวิลด์ลีก "ทำคะแนนสูงสุด"
2011 ชิงแชมป์ยุโรป "เสริฟยอดเยี่ยม"
2012 โปลิชสปอร์ตส์เพอร์ซันนอลลิตีออฟเดอะเยียร์ 2011 - อันดับที่ 2
2012 ซีอีวีแชมเปียนส์ลีก "ตบยอดเยี่ยม"
2012 เวิลด์ลีก "ผู้เล่นทรงคุณค่า"
2012 เมโมเรียลฮิวเบิร์ตเจอร์ซีแว็กเนอร์ "ผู้เล่นทรงคุณค่า"
2013 โปลิชสปอร์ตส์เพอร์ซันนอลลิตีออฟเดอะเยียร์ 2012 -อันดับที่ 6
เกียรติประวัติ > เครื่องราชอิสริยาภรณ์

2009  Knight's Cross of Polonia Restituta
แหล่งข้อมูลอื่น

บาร์ตอช กูแร็ก ที่ European Volleyball Confederation (ในภาษาอังกฤษ)
บาร์ตอช กูแร็ก ที่ WorldofVolley (ในภาษาอังกฤษ)
บาร์ตอช กูแร็ก ที่ Lega Pallavolo Serie A (ในภาษาอิตาลี)
บาร์ตอช กูแร็ก ที่ V.League (men) (ในภาษาญี่ปุ่น)
บาร์ตอช กูแร็ก ที่ Olympics.com (ในภาษาอังกฤษ)
บาร์ตอช กูแร็ก ที่ Olympedia (ในภาษาอังกฤษ)
บาร์ตอช กูแร็ก ที่ Polish Olympic Committee (archived) (ในภาษาโปแลนด์)
Bartosz Kurek เก็บถาวร 2018-10-04 ที่ เวย์แบ็กแมชชีน at PlusLiga.pl (ในภาษาโปแลนด์)
Bartosz Kurek at Volleybox.net
| ด ค กรายชื่อนักวอลเลย์บอลชายทีมชาติโปแลนด์ – เวิลด์คัพ 2015 |
| --- | --- | --- |
|  1 นอวากอฟสกี  3 กอนาร์สกี  6 กูแร็ก  7 กลอส  11 ดชึซกา  12 วอมัตช์  13 กูเบียก  15 กาแตชก์  17 ซาตอร์สกี  18 มอช์ดชอแนก  20 มีกา  21 บูชแชก  23 เบียเนียก  25 ชัลปูก  ผู้ฝึกสอน: อ็องตีกา  |  1 นอวากอฟสกี  3 กอนาร์สกี  6 กูแร็ก  7 กลอส  11 ดชึซกา  12 วอมัตช์  13 กูเบียก  15 กาแตชก์  17 ซาตอร์สกี  18 มอช์ดชอแนก  20 มีกา  21 บูชแชก  23 เบียเนียก  25 ชัลปูก  ผู้ฝึกสอน: อ็องตีกา  |  |
| ก่อนหน้า> รางวัล | รางวัล | บาร์ตอช กูแร็ก> รางวัล | รางวัล | ถัดไป> รางวัล |
| --- | --- | --- | --- | --- |
| - |  | ทำคะแนนสูงสุด  วอลเลย์บอลชิงแชมป์สโมสรโลก  (2009) |  |  เฟเดรีโก เปเรย์รา |
|  มักซิม มีไคลอฟ |  | ทำคะแนนสูงสุด  วอลเลย์บอลเวิลด์ลีก  (2011) |  |  โตดอร์ อะเลคซีฟ |
|  ยูริ เบเรจโค |  | ทำคะแนนสูงสุด  วอลเลย์บอลชิงแชมป์ยุโรป  (2011) |  |  อีวาน ไซเซฟ |
|  มาจี คาซีสกี |  | ตบยอดเยี่ยม  ซีอีวีแชมเปียนส์ลีก  (2011/2012) |  |  อ็องโตแน็ง รุเซียร |
|  มักซิม มีไคลอฟ |  | ผู้เล่นทรงคุณค่า  วอลเลย์บอลเวิลด์ลีก  (2013) |  |  นีโคไล ปัฟลอฟ |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  โปแลนด์ 
บาร์ตอช กูแร็กใน ค.ศ. 2009
เมื่อวันที่ 30 กันยายน ค.ศ. 2011 ในระหว่าง แปกีแยแอ สกราแบวคาตุฟ 3:1 ลอตอสตแรฟล์กดัญสก์ แข่งขันที่สนามกีฬาแอรกอ, กดัญสก์ ในฤดูกาล 2011/12
หลังจากที่การแข่งขันชนะที่สปอแดก ใน คาโตวีตเซ ในภาพจากซ้ายไปขวา: ซบีกเนียฟ บาร์ตมาน, บาร์ตอช กูแรก, มีเคา วีเนียร์สกี และ กชึชตอฟ อีกนาตชัก
ในระหว่างการแข่งขันโปแลนด์ - สหรัฐอเมริกาที่สปอแดก ใน คาโตวีตเซ (เวิลด์ลีก 2012)
ในระหว่างการแข่งขันโปแลนด์ - สหรัฐอเมริกาที่สปอแดก ใน คาโตวีตเซ (เวิลด์ลีก 2012)
ในระหว่างการแข่งขันโปแลนด์ - สหรัฐอเมริกาที่สปอแดก ใน คาโตวีตเซ (เวิลด์ลีก 2012)
หลังจากเกมส์การแข่งขันโปแลนด์ - สหรัฐอเมริกาที่สปอแดก ใน คาโตวีตเซ (เวิลด์ลีก 2012)
มัสยิดแชฮ์-โด แชมชีแร

| มัสยิดแชฮ์-โด แชมชีแร |
| --- | --- |
مسجد شاه دوشمشیره

ศาสนา
ศาสนา: ศาสนาอิสลาม
ที่ตั้ง
ที่ตั้ง: คาบูล ประเทศอัฟกานิสถาน
พิกัดภูมิศาสตร์: 34°30′56.4″N 69°10′17.2″E﻿ / ﻿34.515667°N 69.171444°E﻿ / 34.515667; 69.171444
สถาปัตยกรรม
ประเภท: มัสยิด
มัสยิดแชฮ์-โด แชมชีแร (เปอร์เซีย: مسجد شاه دوشمشیره, ปาทาน: شاه دوشمشېره جومات) หรือ มัสยิดกษัตริย์สองดาบ เป็นมัสยิดสีเหลืองสูงสองชั้นในย่านกลางเมืองคาบูล ประเทศอัฟกานิสถาน ริมแม่น้ำคาบูล สร้างขึ้นในรัชสมัยของ Amanullah Khan (1919-1929) โดยถอดแบบมาจากมัสยิด Ortaköy Mosque ในอิสตันบูล ประกอบตกแต่งด้วยสตุคโกแบบอิตาลี ทำให้มัสยิดนี้ได้รับขนานนามเป็นสถาปัตยกรรมแบบ ‘บาโรกอัฟกานิสถาน’
ในเดือนมีนาคม ค.ศ. 2015 เกิดเหตุฆาตกรรม Farkhunda ในมัสยิดนี้
ในเดือนมิถุนายน ค.ศ. 2021 มัสยิดได้รับการบูรณะอย่างเสร็จสมบูรณ์
พิพิธภัณฑ์ประจำจังหวัดฮาร์เกย์ซา

พิพิธภัณฑ์ในฮาร์เกย์ซา โซมาลีแลนด์
| --- | --- |
Matxafka gobolka Hargeysa
th
ก่อตั้ง: พ.ศ. 2520
ยุติ: พ.ศ. 2531
ที่ตั้ง: ฮาร์เกย์ซา โซมาลีแลนด์
พิกัดภูมิศาสตร์: 9°33′43″N 44°04′21″E﻿ / ﻿9.561944°N 44.0725°E﻿ / 9.561944; 44.0725
พิพิธภัณฑ์ประจำจังหวัดฮาร์เกย์ซา (โซมาลี: Matxafka gobolka Hargeysa ; อังกฤษ: Hargeisa provincial museum, HPM) ก่อตั้งขึ้นใน พ.ศ. 2520 ในเมืองฮาร์เกย์ซา ซึ่งตั้งอยู่ในเขตการปกครองมะโรดิเจห์ (โซมาลี: Maroodi Jeex) ในโซมาลีแลนด์ เป็นพิพิธภัณฑ์แห่งแรกที่ก่อตั้งขึ้นในประเทศนับตั้งแต่ได้รับเอกราชใน พ.ศ. 2503
การก่อตั้ง

ในช่วงกลางคริสต์ทศวรรษ 1970 เกิดการเคลื่อนไหวทางวัฒนธรรมที่เข้มแข็งในเมืองฮาร์เกย์ซา ซึ่งเป็นแรงผลักดันเบื้องหลังการก่อตั้งพิพิธภัณฑ์ พิพิธภัณฑ์แห่งนี้เป็นส่วนหนึ่งของศูนย์วัฒนธรรมในเมืองที่ประกอบด้วยโรงละคร ห้องสมุด และพิพิธภัณฑ์ประจำจังหวัด ประกอบด้วยอาคารรูปวงแหวนร่วมศูนย์กลางสองวง พร้อมพื้นที่ประชุมและห้องจัดแสดงชั่วคราว อาคารทรงกลมตรงกลางได้รับแรงบันดาลใจจาก "มุนดุล (mundul)" ซึ่งเป็นกระท่อมแบบดั้งเดิมที่เกษตรกรชาวโซมาเลียใช้ พิพิธภัณฑ์นี้มีขนาดพื้นที่ 650 ตารางเมตร ได้รับการออกแบบและสร้างโดย อิสมาน ดาฮีร์ อาดัน (โซมาลี: Cismaan Daahir Aadan) ผู้รับเหมาในท้องถิ่น
สิ่งสะสม

เมื่อพิพิธภัณฑ์เปิดทำการใน พ.ศ. 2520 มีการจัดแสดงนิทรรศการชาติพันธุ์วิทยา ซึ่งส่วนใหญ่ได้รับสิ่งบริจาคจากชาวเมืองฮาร์เกย์ซา สิ่งของที่จัดแสดงอยู่ในตู้ยาว 20 เมตร จำนวน 2 ตู้ ไม่มีกระจก 1 ตู้ อยู่ในห้องโถงแต่ละห้อง มีผู้ดูแลเพียงสองคน ซึ่งเป็นพนักงานทำสวนและพนักงานทำความสะอาด ในไม่ช้าทั้งสิ่งจัดแสดงและอาคารก็เริ่มทรุดโทรมลง การบูรณะเริ่มต้นขึ้นใน พ.ศ. 2524 โดยตู้จัดแสดงขนาดใหญ่ 2 ตู้ถูกรื้อออก และมีการสร้างตู้กระจกขนาดเล็ก 23 ตู้ มีการติดตั้งตาข่ายบริเวณหน้าต่าง ทาสีอาคารใหม่และทำความสะอาดชุดสิ่งสะสม เดิมมีการจัดแสดงวัตถุประมาณ 4,000 ชิ้น แต่่ในการจัดนิทรรศการใหม่ลดสิ่งจัดแสดงเหลือประมาณ 1,400 รายการ ส่วนที่เหลือถูกเก็บเข้าคลัง มีการจัดแสดงอาวุธปืนแบบพิเศษซึ่งใช้โดยซัยยิด มุฮัมมัด อับดุลละฮ์ ฮัสซัน (โซมาลี: Sayyid Maxamed Cabdulle Xasan, อักษรโซมาลี: 𐒉𐒖𐒕𐒕𐒘𐒆 𐒑𐒙𐒔𐒖𐒑𐒑𐒗𐒆 𐒛𐒁𐒆𐒚𐒐𐒐𐒖𐒔 H𐒖𐒈𐒈𐒖𐒒) และคนของเขาระหว่าง พ.ศ. 2444 ถึง 2464
การทำลาย

พิพิธภัณฑ์ถูกทำลายอย่างสิ้นเชิงระหว่างเหตุการณ์การฆ่าล้างเผ่าพันธุ์อิสอัค (Xasuuqii beesha Isaaq) ใน พ.ศ. 2531
การฟื้นฟู

มีการดำเนินงานบูรณะอาคาร และมีกำหนดแล้วเสร็จใน พ.ศ. 2555
พิพิธภัณฑ์โบราณวัตถุเอเชียตะวันออก

| --- | --- |
Östasiatiska museet


th
ก่อตั้ง: พ.ศ. 2469
ที่ตั้ง: สต็อกโฮล์ม สวีเดน
พิกัดภูมิศาสตร์: 59°19′37″N 18°04′55″E﻿ / ﻿59.327°N 18.082°E﻿ / 59.327; 18.082
จำนวนผู้เยี่ยมชม: 74,082 คน (พ.ศ. 2560)
ผู้อำนวยการ: แอน ฟูลิน
เว็บไซต์: www.ostasiatiskamuseet.se
พิพิธภัณฑ์โบราณวัตถุเอเชียตะวันออก (สวีเดน: Östasiatiska museet; อังกฤษ: Museum of Far Eastern Antiquities) ตั้งอยู่ที่กรุงสต็อกโฮล์ม ประเทศสวีเดน ก่อตั้งขึ้นโดยรัฐสภาแห่งราชอาณาจักรสวีเดนใน พ.ศ. 2469 โดยร่วมมือกับยูฮัน กุนนาร์ อันแดร์สัน (พ.ศ. 2417–2503) ผู้อำนวยการพิพิธภัณฑ์ อาคารพิพิธภัณฑ์มีชื่อว่าทิกฮูเซตตั้งอยู่ที่ เชปป์โฮล์มเมน และพิพิธภัณฑ์ได้เป็นส่วนหนึ่งของ หน่วยงานพิพิธภัณฑ์วัฒนธรรมโลกแห่งชาติสวีเดน ตั้งแต่ พ.ศ. 2542 ร่วมกับพิพิธภัณฑ์วัฒนธรรมโลก พิพิธภัณฑ์ชาติพันธุ์วรรณนา และพิพิธภัณฑ์เมดิเตอร์เรเนียน
ภาพรวม

แต่เดิมพิพิธภัณฑ์มีรากฐานมาจากการค้นพบสิ่งใหม่ ๆ ในประเทศจีนของอันแดร์สันในช่วง พ.ศ. 2463–2472 ซึ่งวัตถุต่าง ๆ มาจากยุคก่อนประวัติศาสตร์เอเชียตะวันออกที่ยังไม่ทราบที่มาจนถึงปัจจุบัน ในปัจจุบันนี้ พิพิธภัณฑ์มีของสะสมหลากหลายจากประเทศญี่ปุ่น เกาหลี อินเดีย และจีน มีการจัดแสดงนิทรรศการโบราณคดี ศิลปะแบบดั้งเดิม และวัฒนธรรมร่วมสมัย และเปิดให้สาธารณชนได้เข้าถึงห้องสมุดค้นคว้าวิจัยขนาดใหญ่ ครั้งสุดท้ายที่พิพิธภัณฑ์เผยแพร่สารบัญรายการวัตถุคือ พ.ศ. 2506 พิพิธภัณฑ์ยังเผยแพร่วารสารรายปีเกี่ยวกับงานวิจัยหัวข้อเอเชียตะวันออกยุคโบราณที่มีชื่อว่า แถลงการณ์ของพิพิธภัณฑ์โบราณวัตถุเอเชียตะวันออก (Bulletin of the Museum of Far Eastern Antiquities)
ประวัติและตัวอาคาร

ประวัตศาสตร์ของพิพิธภัณฑ์เริ่มตั้งแต่ พ.ศ. 2469 เมื่อชุดของสะสมจากเอเชียตะวันออกในพิพิธภัณฑ์โบราณวัตถุเอเชียตะวันออกได้ก่อตั้งขึ้นในฐานะพิพิธภัณฑ์แห่งชาติโดยการริเริ่มของคณะกรรมธิการประเทศจีน ชุดของสะสมที่เป็นแก่นหลักของพิพิธภัณฑ์ได้รับการนำกลับมาที่ประเทศสวีเดนโดยกุสตาฟ กุนนาร์ อันแดร์สัน
อาคารหลักของพิพิธภัณฑ์เป็นอาคารเก็บปืนใหญ่เก่าของกองทัพเรือที่สร้างขึ้นในช่วง พ.ศ. 2242–2247 เพื่อเป็นโรงม้าขององครักษ์ในพระเจ้าคาร์ลที่ 12 อาคารออกแบบโดยสถาปนิกชื่อว่า นิโคเดมุส เทสซิน ปีกอาคารทางทิศใต้สร้างใน พ.ศ. 2267–2271 และตกแต่งให้เป็นโรงเก็บเรือไปจนถึงปืนใหญ่จึงได้รับการขนานนามว่าเป็นโรงปืนใหญ่ ในกลางศตวรรษที่ 19 มีการต่อเติมเพิ่มอีกหนึ่งชั้นซึ่งออกแบบโดยกุสตาฟ อดอล์ฟ โบลม และได้กลายมาเป็นอาคารในรูปแบบปัจจุบันใน พ.ศ. 2460 และโถงด้านในได้รับการบูรณะในช่วง พ.ศ. 2503–2506
ของสะสม

พิพิธภัณฑ์เก็บรักษาของสะสมไว้ราว 100,000 ชิ้น จุดสำคัญคือโบราณคดีและศิลปะจากประเทศจีน และยังสะสมวัตถุจากประเทศญี่ปุ่น อินเดีย และเอเชียตะวันออกเฉียงใต้ ที่ได้รับมาผ่านการซื้อขายและการบริจาค พิพิธภัณฑ์มีห้องสมุดเอเชียตะวันออกขนาดใหญ่ที่เก็บรักษาหนังสือจากห้องสมุดหลวงและห้องสมุดมหาวิทยาสต็อกโฮล์ม
พิพิธภัณฑ์แห่งนี้เก็บรักษาของสะสมจากประเทศไทยจำนวน 140 ชิ้นโดยประมาณ เช่น พระพุทธรูป เครื่องปั้นจากสวรรคโลก วัตถุหลายชิ้นเป็นส่วนหนึ่งของชุดของสะสมโดยจอร์จ ฟอน เบเคซี ผู้เชี่ยวชาญด้านศิลปะเอเชียและนักสะสมศิลปะ เบเคซีได้บริจาคชุดของสะสมทั้งหมดของตนให้แก่มูลนิธิโนเบลเมื่อเสียชีวิตใน พ.ศ. 2515
รูปปั้นอวโลกิเตศวร เก็บสะสมโดยสเวน เฮดินใน พ.ศ. 2473 ณ วัดคอลคา ประเทศมองโกเลีย
รูปปั้นพระพุทธรูปยืนจากอาณาจักรชิลลาช่วงรวมแผ่นดิน (ประเทศเกาหลีในปัจจุบัน) ช่วงศตวรรษที่ 8
รูปปั้นเศียรพระพุทธเจ้าจากสวรรคโลก (ประเทศไทยในปัจจุบัน)
ภาชนะเครื่องเคลือบดินเผาจากสวรรคโลก (ประเทศไทยในปัจจุบัน)
ถ้วยปากกว้างวาดด้วยลายดอกบัวจากประเทศจีน ในช่วงราชวงศ์หมิง (ยุคจักรพรรดิจิ่งไท่ ​พ.ศ. 1993–2000)
แหล่งข้อมูลอื่น

เว็บไซต์พิพิธภัณฑ์โบราณวัตถุเอเชียตะวันออก (ภาษาอังกฤษ)
เว็บไซต์หน่วยงานพิพิธภัณฑ์โลกแห่งชาติสวีเดน (เว็บไซต์ทางการ) (ภาษาอังกฤษ)
ฐานข้อมูลดิจิทัลคาร์ล็อตตา (เว็บไซต์ทางการ) (ภาษาอังกฤษและสวีเดน)
แหล่งรวมงานเขียนตีพิมพ์ของพิพิธภัณฑ์ ในอินเทอร์เน็ตอาร์ไคฟ์